OzLabs/hebrew-wiki-articles huggingface dataset:
שלמה ממן

שלמה ממן (נולד בטבריה, 10 אוקטובר 1953) הוא כוריאוגרף ויוצר ריקודים, במיוחד ריקודי עם.

== ביוגרפיה ==
בצעירותו למד ב"תלמוד תורה", ב"תחכמוני" ובישיבה התיכונית שבקרית שמואל שבחיפה ובתיכון "בגליל" בטבריה. רקד בלהקה העירונית של טבריה בהדרכתו של יגאל פרי. ב-1969 למד באולפן למדריכים לריקודי עם בעפולה, בניהולו של גיורא קדמן.

את שירותו הצבאי עשה בחטיבת הצנחנים. ב-1975 השתחרר מהצבא, הצטרף ללהקת ענבל, בראשותה של שרה לוי תנאי, ובהמשך, ללהקת כרמון. בעת שירותו במילואים ייסד והקים את הלהקה הייצוגית של חיל האוויר.

חיבר למעלה מ־300 ריקודי עם ישראליים, 300 ריקודי כוריאוגרפיה לבמה, הפיק 10 תקליטים לרקודי עם ו-3 דיסקים. ריקודים רבים מפרי יצירתו הפכו לנכס צאן ברזל בפולקלור הישראלי. ביניהם, "גוונים", "שירי לי כנרת", "בלדה למעיין" ו"פרח הלילך". 

סגנון יצירותיו הושפע מרקע ילדותו, מהישיבה, סגנון החסידות ולהקת ענבל, שהביאה בפניו חשיפה לתרבות התימנית. הוא הושפע ביצירותיו גם מהתנ"ך ומהמסורת היהודית.

לצד יצירתו האמנותית, הקים בתי ספר למחול, להקות מחול רבות במספר ערים בישראל. בכרמיאל הקים את מיזם "בית ספר רוקד".

הוא זוכה פרס שר החינוך נפתלי בנט בתחום המחול לשנת תשע"ז.

== עיסוקים ==
*בתחילת דרכו, הקים להקה עירונית בטבריה, תחת חסות מחלקת תרבות, נוער וספורט בעירית טבריה.
*ייסד את להקת מרכז בית ברבור, בדרום תל אביב, בין בוגרי הלהקה אלי מזרחי ואחותו מירי מזרחי.
*במסגרת להקת ענבל, הופיע כרקדן כמחצית השנה בסבב הופעות בארצות דרום אמריקה.
*בפריז הופיע עם להקת כרמון במשך חודשיים ימים עם תזמורת בניצוחו של יצחק גרציאני, ולצד זמרים יזהר כהן, אילנית ועוד
*עוסק בניהול אומנותי ובהפקות מפגשי פסטיבלים רבים ברחבי הארץ.
*במסגרת האירוויזיון השתתף כרקדן וכוריאוגרף בשירים "הורה" ו - "חי"
* השתתף בפסטיבלי הזמר הערבי והעברי בטלוויזיה
* כרקדן השתתף בטקס נעילת המכביה ה-15 וב"פעמוני יובל"

== תפקידים ==
* מנהל אומנותי של פסטיבל המחולות כרמיאל. תפקיד שמילא כ־18 שנה.
* יו"ר ארגון המדריכים לריקודי עם בישראל
* חבר במועצה לתרבות ואומנות וחבר בהנהלה האומנותית באומנות לעם

==קישורים חיצוניים==
* 

==הערות שוליים==

קטגוריה:כוריאוגרפים ישראלים
קטגוריה:ישראלים שנולדו ב-1953
קטגוריה:ריקודי עם בישראל: כוריאוגרפים
גשר להולכי רגל

גשר להולכי רגל ב[[אל סלוודור]]
גשר להולכי רגל הוא גשר המיועד למעבר הולכי רגל. ככל גשר הוא מיועד לאפשר מעבר בנתיב הליכה מעל מכשולים פיזיים כגון כביש או נהר, אך ישנם גם גשרים להולכי רגל שנבנו כאטרקציה תיירותית, שמטרתם היא עצם החוויה של המעבר על הגשר.

בעוד שההתייחסות העיקרית לגשר היא כמבנה המקשר בין שתי נקודות בגובה ומעל פני הקרקע, גשר להולכי רגל יכול להיות גם מבנה נמוך יותר ואף צמוד־קרקע, המאפשר להולכי רגל לחצות אדמה רטובה, אדמה שבירה או ביצות. גשרים מסוג זה יכולים לנוע בין אבני מדרך ועד למבני פלדה משוכללים, כאשר אפילו עץ שנפל, יכול להיחשב כגשר להולכי רגל. לגשרים אלה תפקיד פונקציונלי וכן תפקיד אומנותי.

עבור קהילות כפריות במדינות מתפתחות, גשר להולכי רגל עשוי להיות אמצעי הגישה היחיד למרפאות, בתי ספר, עסקים ושווקים. עיצובים כגון גשר תלייה פשוט פותחו על מנת לספק מענה בר קיימא לקהילות מסוג זה, תוך שימוש בחומרים וכוח עבודה מקומיים.

== עיצוב ==
גשר פשוט להולכי רגל
גשרים להולכי רגל עוקבים ברוב המקרים אחר אותם עקרונות תכנון כשאר סוגי הגשרים. עם זאת, עקב משקלם הנמוך יחסית לגשרים אחרים, גשרים אלו פגיעים יותר לנזקי תנודות ולכן מושמת חשיבות רבה יותר לדינמיקה בזמן תכנונם. גשרים כדוגמת גשר המילניום בלונדון משכו תשומת לב רבה לעניין זה בשנים האחרונות.

על מנת להבטיח כי גשרים להולכי רגל יהיו נגישים לנכים ובעלי מגבלות ניידות אחרות, גשרים רבים כיום כוללים מעליות ורמפות ואלה אף מחויבים בחוק במדינות מסוימות.<ref name="Schlaich2">Schlaich, Mike, et al., Guidelines for the Design of Footbridges, International Federation for Structural Concrete, 2005, </ref>

== סוגים ==
סוגי גשרים להולכי רגל כוללים:
* גשר קורות
* טיילת
* גשר קלפר
* גשר הירח
* גשר תלוי פשוט
* מסבך פשוט
* אבני מדרך
* גשר זיגזג
תחנת Tilak Nagar ב[[מומבאי]]ניתן לבנות גשרים להולכי רגל באותה הדרך בה בונים גשרי כביש או גשרי רכבת; בייחוד גשרים תלויים וגשרי קורות. ישנם מקרים בהם גשרים המיודעים לרכבים מומרים לגשרים להולכי רגל, לדוגמה גשר הברזל בבריטניה.

רוב הגשרים להולכי רגל מצוידים במעקות שמטרתם להפחית את הסיכון לנפילה. כאשר גשרים אלה עוברים מעל כבישים סואנים או מסילות ברזל, הם עשויים לכלול גדר או מחסום התאבדות על מנת למנוע מהולכי רגל לקפוץ או לזרוק עצמים על התנועה למטה.

=== פסי רכבת ===
בעבר, חציית פסי רכבת ברגל ומעבר ממפרץ אחד למשנהו היה מעשה נפוץ, אך מאמצע המאה ה־19 ואילך נהיה פחות שכיח בעקבות עלייה בדרישות בטיחות. עם זאת, באזורים שקטים יותר, חציית הקו על ידי הליכה על הפסים עדיין אפשרית.

== במדינות מתפתחות ==
מאז שנות ה־80 המוקדמות, מספר ארגוני צדקה פיתחו עיצובים ברי קיימא של גשרים להולכי רגל לשימוש במדינות מתפתחות. ארגון הצדקה הראשון שפיתח עיצובים כאלה היה Helvetas, הממוקם בציריך, שווייץ. עיצובים כאלו בדרך כלל זמינים לציבור בחינם.

==קישורים חיצוניים==

==הערות שוליים==

*
קטגוריה:עיצוב נוף
קטגוריה:תשתית להולכי רגל
הוגו גייאמון

הוגו גייאמון סנמרטין (בספרדית: Hugo Guillamón Sanmartín; נולד ב־31 בינואר 2000) הוא כדורגלן ספרדי המשחק בעמדת הבלם והקשר בוולנסיה ובנבחרת ספרד.

== קריירה ==
=== ולנסיה ===
גיימאון, יליד סן סבסטיאן שבחבל הבסקים, ובגיל שנתיים עבר ללאליאנה שבולנסיה.<ref></ref> הוא ערך את הופעת הבכורה שלו בבוגרים בקבוצת המילואים של המועדון ב-16 בדצמבר 2017 בתיקו 0-0 מול באדלונה.

גיימאון ערך את הופעת הבכורה שלו בקבוצה הבוגרת של המועדון ב-22 בפברואר 2020 בהפסד 0–3 לריאל סוסיאדד. הוא כבש את שערו הראשון עבור הקבוצה ב-22 בנובמבר, בתיקו 2-2 מול דפורטיבו אלאבס.

=== נבחרת ספרד ===
גיימאון ייצג את נבחרות ספרד בנבחרות הנוער עד גיל 17 ו-19. הוא זכה עם הנבחרת עד גיל 17 באליפות אירופה עד גיל 17 לשנת 2017, ובאליפות אירופה עד גיל 19 ב-2019.

ב-8 ביוני 2021 זומן לסגל הנבחרת הבוגרת של ספרד לאחר שמספר שחקנים בסגל נדבקו בנגיף הקורונה. הוא ערך את הופעת הבכורה שלו באותו המשחק באותו היום, כבש שער ותרם לניצחון של הנבחרת 0–4 על ליטא.

נכלל בסגל נבחרת ספרד לטורניר מונדיאל 2022.

== תארים ==
נבחרת ספרד עד גיל 17
* אליפות אירופה עד גיל 17: 2017

נבחרת ספרד עד גיל 19
* אליפות אירופה עד גיל 19: 2019

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:סן סבסטיאן: כדורגלנים
קטגוריה:כדורגלני ולנסיה
קטגוריה:כדורגלני נבחרת ספרד
קטגוריה:כדורגלני מונדיאל 2022
קטגוריה:ספרדים שנולדו ב-2000
הכרוניקה היהודית

הכְּרוֹנִיקָה היהודית (בשוודית: Judisk Krönika; נהגה: יודיסק קרניקה) הוא כתב עת של הקהילה היהודית בסטוקהולם, בירת שוודיה, המסקר את אורח החיים והתרבות היהודית בשוודיה. "הכרוניקה היהודית" יצאה לאור לראשונה ב-1 במאי 1932 כירחון. בשנות ה-80 של המאה ה-20 עבר המגזין למתכונת דו-ירחון, והחל מ-2013 הוא יוצא לאור מדי רבעון.

== היסטוריה ==
ה"כרוניקה" נוסדה ב-1932 על ידי הסופר, המתרגם והפעיל הציוני , בנו של מהגר יהודי מליטא שהיה מחובבי ציון. איריק ונדלפלט, אחד העורכים, תיאר במאמר מ-1979 את המניע להוצאת כתב עת יהודי עוד ב-1923, לנוכח התגברות האנטישמיות באירופה בתקופה שבין שתי מלחמות העולם:

כתב העת עסק לאורך השנים בתכנים הקשורים לתרבות היהודית, אך גם בתכנים ציוניים, במדינת ישראל, בסוגיות של אנטישמיות ושילוב הקהילה היהודית בשוודיה. "הכרוניקה היהודית" אף עסקה לאורך השנים בהיסטוריה העולמית, וכן בהשפעת המאורעות על קהילות יהודיות ברחבי העולם.

== ראו גם ==
* יהדות שוודיה
* ציונות
* דניאל בריק

== לקריאה נוספת ==
* Stephen Fruitman, Cultural Zionism in Sweden: Daniel Brick's "Judisk Krönika", Nordisk Judaistik 9,2 (1988) 108-130 

== קישורים חיצוניים ==
* 
* 
* [https://www.nli.org.il/en/newspapers/jdskrn ארכיון מקוון] באתר הספרייה הלאומית

== הערות שוליים ==

קטגוריה:עיתונים וכתבי עת ציונים
קטגוריה:עיתונות יהודית בשוודיה
קטגוריה:שוודיה: עיתונים
קטגוריה:ציונות בשוודיה
קטגוריה:יהדות שוודיה
נוכלים בחוג הנוצץ

נוכלים בחוג הנוצץ (באנגלית: Harry and Walter Go to New York) הוא סרט קולנוע אמריקאי מסוגת קומדיית פשע משנת 1976 בבימויו של מרק ריידל, עם מייקל קיין, ג'יימס קאן, אליוט גולד ודיאן קיטון בתפקידים הראשיים.

==תקציר העלילה==
סדברי (מסצ'וסטס) 1892, הארי דיגבי (ג'יימס קאן) וולטר היל (אליוט גולד) הם שני שחקנים בתיאטרון וודביל. לאחר שהארי נתפס בגניבה מהקהל שניהם נשלחים למאסר בבית הסוהר בקונקורד. באותו זמן מגיע לבית הסוהר עבריין הצמרת אדם וורת' (מייקל קיין) ומתקבל בתשואות והערצה בעיקר על ידי נשות העיר. וורת' הוסגר למשטרה על ידי רופוס קריספ (צ'ארלס דרנינג) מנהל בנק בלוול (מסצ'וסטס) אותו פרץ וורת'. קריספ מודיע לו כי כעת יש בבנק כספת חדשה שאף אחד יכול לפרוץ. זה מרגיז את וורת' והוא מתכנן נקמה.

וורת' קונה בכספו את הנהלת הכלא ואת הסוהר הראשי דורגום (ברט יאנג). הוא מקבל חדר מפואר עם כל הנוחיות וכן הארי וולטר הופכים להיות משרתיו האישיים. הוא מצליח לרכוש את תוכניות בניין הבנק כדי לתכנן את הפריצה.

לכלא מגיעה מניו יורק העיתנאית ליסה צ'סנאט (דיאן קיטון) עם צלם כדי לראיין את וורת'. כאשר הארי שופך בטעות שמפניה על וורת' הוא זוכה לגערות. ליסה כועסת על וורת' בגלל יחסו לוולטר והארי ומבקשת מהם לבקר אותה לכשישתחררו. הם מצליחים לצלם את התוכניות במצלמת העיתון אך גורמים לשריפה. בלחץ וורת' הם נשלחים כעונש לעבוד במחצבה, שם גונב הארי ניטרו גליצרין שישמש אותם לפריצת קיר הכלא. לאחר מרדף ממושך הם מצליחים להגיע לניו יורק ונפגשים עם ליסה במערכת העיתון ומצליחם לקבל את תוכניות הבנק.

הבנק נמצא צמוד לבית האופרה והם מתחילים לתכנן את הפריצה ביחד עם העוזר הראשי מישה (ג'ק גילפורד) ושאר עובדי העיתון. ליסה תומכת בפריצה כדי לחלק את הכסף לעניים.

וורת' משוחרר על-תנאי וגם הוא מתכנן לפצח את הכספת החדשה. שתי הקבוצות לא יודעות אחת על השנייה. הפריצה של הארי וולטר מתבצעת דרך בית האופרה ששם מועלית אופרטה בכיכובה של גלוריה פונטיין (לסלי אן וורן) שהיא גם המאהבת של וורת'.

הקבוצה של הארי וולטר מצליחה לחדור לבנק מתחת לבית האופרה. כדי להאריך את ההופעה מתפרצים הארי וולטר להצגה ומאריכים אותה כאילו הם חלק מההצגה ואף זוכים לתשואות. הם מצליחים לפוצץ את הכספת ולגנוב שקי כסף רבים. וורת' ממהר למקום ונעצר הידי קריספ אך משוחרר לאחר שהוא מגלה שהוא בדרך לכספת ולא יוצא משם...

לבסוף חוגגים הארי וולטר במסעדה יוקרה עם החוג הנוצץ בעוד שליסה וורת' השרמנטי מסתודדים ומחליטים לעבוד בעתיד ביחד...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|מייקל קיין
|אדם וורת'
|עבריין צמרת
|-
|ג'יימס קאן
|הארי דיגבי
|שחקן וודביל
|-
|אליוט גולד
|וולטר היל
|שחקן וודביל
|-
|דיאן קיטון
|ליסה צ'סנאט
|עיתונאית
|-
|צ'ארלס דרנינג
|רופוס קריפס
|מנהל בנק
|-
|לסלי אן וורן
|גלוריה פונטיין
|זמרת
|-
|ברט יאנג
|דורגום
|סוהר ראשי
|-
|ג'ק גילפורד
|מישה
|פורץ
|-
|קרול קיין
|פלורנס
|עובדת בעיתון
|}

==קישורים חיצוניים==

*[https://www.youtube.com/watch?v=sAQaWGhUz2o קדימון לנוכלים בחוג הנוצץ], באתר יוטיוב
*[https://www.tcm.com/tcmdb/title/4628/harry-and-walter-go-to-new-york#overview נוכלים בחוג הנוצץ], באתר TCM
*[https://www.youtube.com/watch?v=UQyRkSbbFrY אליוט גולד על נוכלים בחוג הנוצץ], באתר יוטיוב
*[https://www.youtube.com/watch?v=78SA81GrYmI נוכלים בחוג הנוצץ], באתר יוטיוב

קטגוריה:סרטי 1976
קטגוריה:סרטי חבר'ה
קטגוריה:סרטי קולומביה
קטגוריה:סרטי קומדיית פשע
קטגוריה:סרטים אמריקאיים
קטגוריה:סרטים באנגלית
ספידי סמית' (כדורסלן)

קנת' ג'יי "ספידי" סמית' ג'וניור (באנגלית: Kenneth J. "Speedy" Smith Jr.; נולד ב-28 בינואר 1993) הוא כדורסלן אמריקאי המשחק בעמדת הרכז בהפועל ירושלים.

==קריירה==
סמית' גדל בסיינט פיטרסברג, פלורידה, ובחר לשחק בקבוצת הכדורסל של אוניברסיטת לואיזיאנה טק. ב-140 משחקים, הוא העמיד ממוצעים של 6.2 נקודות, 6.1 אסיסטים, 3.8 ריבאונדים ו-1.8 חטיפות למשחק, וסיים את הקריירה כשיאן האוניברסיטה באסיסטים (858) ובחטיפות (258).

לאחר שלא נבחר בדראפט 2015 ב-NBA,<ref></ref> ב-11 באוגוסט 2015 חתם על חוזה לשנתיים בוואף ריגה מליגת העל הלטבית.<ref></ref> הוא שוחרר מהקבוצה ב-24 בנובמבר, לאחר ששיחק 11 משחקים בלבד.

ב-6 בינואר 2016 עבר ללוס אנג'לס די-פנדרס מליגת הפיתוח של ה-NBA.<ref></ref> ב-13 באוקטובר 2017 הועבר בטרייד לגרנד ראפידס דרייב, גם היא מליגת הפיתוח.<ref></ref>

ב-26 ביולי 2019 חתם סמית' בסולנוקי אולאי מליגת העל ההונגרית.<ref></ref> ב-19 בדצמבר 2019 עבר לספירו שרלרואה מליגת העל הבלגית והיורוקאפ.<ref></ref> במרץ 2020 בוטלה הליגה בשל התפרצות נגיף הקורונה. ב-8 באפריל 2020 חתם סמית' באנטוורפ ג'יינטס, גם היא בליגת העל הבלגית.<ref></ref>

ב-28 במאי חתם סמית' במכבי חיפה, שיחק במדיה שישה משחקי ליגה ושני משחקי פלייאוף, והעמיד בליגה ממוצעים של 15 נקודות, 7.7 אסיסטים ו-3 ריבאונדים ב-34 דקות למשחק.<ref></ref> ב-12 בדצמבר 2020 חתם בלימוז' מליגת העל הצרפתית עד לתום העונה.<ref></ref> ב-19 בספטמבר 2021 חתם סמית' עם בריטאס וילנה מליגת העל הליטאית,<ref></ref> וזכה עימה באליפות ראשונה אחרי 12 שנים.<ref></ref> ב-10 ביולי 2022 חתם בהפועל ירושלים.<ref></ref><ref></ref>\

== תארים ==

; הפועל ירושלים

* גביע המדינה: 2023/2024

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:פלורידה: כדורסלנים
קטגוריה:כדורסלני אוניברסיטת לואיזיאנה טק
קטגוריה:כדורסלני VEF ריגה
קטגוריה:כדורסלני לוס אנג'לס די-פנדרס
קטגוריה:כדורסלני גרנד ראפידס דרייב
קטגוריה:כדורסלני סולנוקי אולאי
קטגוריה:כדורסלני ספירו שרלרואה
קטגוריה:כדורסלני אנטוורפ ג'יינטס
קטגוריה:כדורסלני לימוז'
קטגוריה:כדורסלני ריטאס וילנה
קטגוריה:כדורסלני הפועל ירושלים
קטגוריה:אמריקאים שנולדו ב-1993
ברצלונה ב' (כדורסל)

ברצלונה כדורסל ב'<nowiki/> (בספרדית: FC Barcelona Bàsquet B), הידוע גם בשם בארסה ב'<nowiki/> (Barça B), היא קבוצת המילואים של קבוצת הכדורסל הספרדית ברצלונה. הקבוצה משחקת כעת ב-LEB Plata, הליגה השלישית במערכת ליגות הכדורסל בספרד.

בשנת 2003, ברצלונה ב' זכתה בליגה הספרדית הרביעית, ה-EBA, ובכך עלתה לליגת ה-LEB 2, אך לאחר מכן, היא ויתרה על מקומם. לאחר הסכם בין ברצלונה לקורנלה, קורנלה שימשה כקבוצת המילואים של ברצלונה, וברצלונה ב' בין 2005 ל-2010. בשנת 2010, ברצלונה ב' נפתחה מחדש, ושיחקה ב-LEB Plata.

לאחר מכן שיחקה הקבוצה בליגה הספרדית השנייה LEB Oro, משנת 2012, כאשר הקבוצה קיבלה מקום פנוי בליגה, ועד 2014, אז ירדה שוב לליגה השלישית. באוגוסט 2015, המועדון חזר שוב לליגה השנייה, אך ירד .
{| class="wikitable" style="font-size:85%; text-align:center"
!עונה
!רמה
!ליגה
!מקום
!נ'–ה
|-
| bgcolor="#efefef" | 2010–11
| 3
| align="left" | LEB Plata
|10
| 11–17
|-
| bgcolor="#efefef" | 2011–12
| 3
| align="left" | LEB Plata
|5
| 15–15
|-
| bgcolor="#efefef" | 2012–13
| 2
| align="left" | LEB Oro
|10
| 11–15
|-
| bgcolor="#efefef" | 2013–14
| 2
| align="left" | LEB Oro
| bgcolor="#FFBBBB" |13
| 5–21
|-
| bgcolor="#efefef" | 2014–15
| 3
| align="left" | LEB Plata
|13
| 9–19
|-
| bgcolor="#efefef" | 2015–16
| 2
| align="left" | LEB Oro
|12
| 13–17
|-
| bgcolor="#efefef" | 2016–17
| 2
| align="left" | LEB Oro
|14
| 13–21
|-
| bgcolor="#efefef" | 2017–18
| 2
| align="left" | LEB Oro
|12
| 13–21
|-
| bgcolor="#efefef" | 2018–19
| 2
| align="left" | LEB Oro
| bgcolor="FFBBBB" |17
| 9–25
|-
| bgcolor="#efefef" | 2019–20
| 3
| align="left" | LEB Plata
| 7
| 14–11
|-
|2020–21
|3
|LEB Plata
|2<ref>הייתה זכאית לעלות, אך ויתרה על העלייה</ref>
|20–5
|-
|2021–22
|3
|LEB Plata
|
|
|}

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ברצלונה (כדורסל)
קטגוריה:ברצלונה אתלטיק
טאבור עמליה

טאבור עֲמָלִיָה (בטורקית: Tabur Ameliyat) הוא שמם של גדודי עובדים שפעלו עבור הצבא העות'מאני בתקופת מלחמת העולם הראשונה. גדודים אלו גויסו כחלק מחובת הגיוס שהוטלה על תושבים בארץ ישראל שהיו נתינים עות'מאניים והם נועדו לבנות תשתיות עבור הצבא. מחנות אלו, שהוקמו במקומות נידחים, נודעו לשמצה בשל תנאי החיים ששררו בהם שהביאו למותם של רבים מהמגוייסים.

== רקע ==

עד מלחמת העולם הראשונה היו התושבים בארץ, בעלי האזרחות הזרה, מוגנים מחוקי השלטון העות'מאני בעזרת חוקי הקפיטולציות שנתנו להם הגנה.

עם פרוץ המערכה על סיני וארץ ישראל השתייכו חלק מאותם אזרחים זרים למדינות שהיו עוינות לטורקיה. השלטון העות'מאני הורה לאותם אזרחים בעלי נתינות של מדינת אויב לקבל על עצמם נתינות עות'מאנית (התעת'מנות) או לעזוב את ארץ ישראל. כ-18,000 יהודים בחרו להתעת'מן ומספר דומה בחר לעזוב את הארץ.

אחת מהחובות שהוטלו על המתעת'מנים הייתה חובת הגיוס לצבא. רבים מצעירי היישוב לא חיכו לצו הגיוס ומיהרו להתנדב לצבא ושירתו בתור קצינים. עם תחילת הנסיגה של הטורקים אל מול הצבא הבריטי המתקדם הכריזו הטורקים על מלחמתם כמלחמת ג'יהאד על מנת לגרום למרד של המוסלמים בכל העולם כנגד הכופרים הנוצרים (דהיינו הבריטים). הוראה זו גרמה להוצאת רוב החיילים, שלא היו מוסלמים, משורות הצבא הסדיר והצבתם בגדודי עבודה.

== גדודי העבודה ==
בפני הצבא העות'מאני עמדו משימות כבירות בתחום התשתיות כדי לתמוך בכוחות הלוחמים. משימות אלו התמקדו בסלילת דרכים ומסילות רכבת ובהכנת חפירות וביצורים. המשימה העיקרית ביניהן הייתה הקמת מסילת הרכבת מנחל שורק לקוסיימה שנועדה לאפשר לצבא העות'מאני לכבוש את חצי האי סיני ותעלת סואץ. הצבא העות'מאני סבל ממחסור בציוד כבד להקמת תשתיות אלו והתבסס בעיקר על עובדי כפיים. שיטת העבודה של הטורקים הייתה לחלק את העבודה למקטעים ולהקצות גדוד עובדים לכל מקטע. עבור כל גדוד הקימו הטורקים מחנה עובדים עבור כך שהעובדים יעשו את דרכם ברגל למקום העבודה ובחזרה. רוב המחנות נפרשו מתחנת הרכבת ואדי צראר ועד מבואות סיני.

אותם עובדים גויסו אומנם לצבא הטורקי אך נמצאו בתחתית דירוג החיילים. תנאי החיים במחנות העבודה היו ירודים ביותר כשלמגוייסים ניתנו מוצרי מזון בסיסיים ואת היתרה נדרשו להשלים מכיסם. המגורים היו באוהלים בלים תחת שמש המדבר. המחנות חסרו טיפול רפואי בסיסי והעובדים הוכו במחלות ובמגפות, שמקורן בתנאים ההיגיינים הירודים, שהפילו רבים למשכב וגרמו לתמותה המונית.

.

== התחמקות משירות ==
המוניטין הרע שיצא למחנות הטאבור עמליה הביא למגוון ניסיונות להתחמק מהשירות בגדודי העבודה. העמידים מבין המגויסים שילמו כופר כדי לקבל פטור מגיוס. אחרים השיגו "וסיקה" ("תעודת עובד בעבודות הממשלה") שהגדירה את עבודתם כחיונית למאמץ המלחמתי הטורקי ולכן היו מוגנים משירות בגדודי העבודה. רבים שלא הצליחו "להסתדר" ולהשיג פטור החליטו לערוק מהצבא על אף הסיכון להיות מוצאים להורג כנהוג בצבא הטורקי. בזמן שהטורקים שלטו בכל הארץ היו העריקים מסתתרים במקומת מחבוא ולאחר שהבריטים כבשו את דרום הארץ נטו העריקים לחצות את קו החזית ולהסתתר בצד הבריטי.

== ראו גם ==
* התקופה העות'מאנית בארץ ישראל - מונחים
* עבדות באימפריה העות'מאנית

== קישורים חיצוניים ==
* אורי קציר, [http://www.faz.co.il/story_4923 עלייתו והתפוגגותו של אלכסנדר אהרונסון], באתר "ארץ הצבי", 31 במאי 2008
* חיים גבתי, [https://benyehuda.org/read/14481 100 שנות התיישבות: תולדות ההתיישבות היהודית בארץ־ישראל (כרך א)], באתר פרויקט בן יהודה
* 

== הערות שוליים ==

קטגוריה:יהודים בצבא העות'מאני
קטגוריה:ארץ ישראל במלחמת העולם הראשונה
קליפורניה סרף

הקליפורניה סרף (באנגלית: California Surf) הייתה קבוצת כדורגל מקליפורניה שבארצות הברית, אשר שיחקה בליגת ה-NASL בין השנים 1978–1981.

== היסטוריה ==
הקבוצה נוסדה במקור בשם סנט לואיס סטארס בשנת 1967. כאשר ליגת ה-NPSL (ליגת הכדורגל הלאומית המקצועית) והתאחדות האמריקאית התאחדו לליגת ה-NASL, הסטארס עברו לליגה החדשה והתחרו למשך 10 עונות נוספות. לאחר סיום עונת 1977, הקבוצה עברה לאנהיים שבקליפורניה, והשם החדש שנבחר למועדון היה "קליפורניה סרף".

הסרף פתחה את עונת 1978 עם ניצחון 1–0 מול פורטלנד טימברס ב-1 באפריל 1978.

במהלך שנותיה כמועדון בNASL, הסרף העפילו 4 פעמים לסיבוב הראשון (רבע הגמר), אך הפסידו בכל פעם שהגיעו לשלב זה. הסרף מעולם לא זכו להעפיל לשלבים המאוחרים.

ב-15 בספטמבר 1981, הוכרז שהקבוצה מפסיקה את פעילותה. למחרת, הליגה הודיעה שהסרף הייתה אחת מחמש הקבוצות שלא הצליחו לשלם את הערבות הנדרשת בסך 150,000 דולר, על מנת להשתתף בליגת האולמות בעונת 1981/82.

== שחקני עבר בולטים ==
* קרלוס אלברטו
* ג'ורג' גרהאם

==קישורים חיצוניים==

קטגוריה:קבוצות כדורגל שהוקמו ב-1978
קטגוריה:קליפורניה: מועדוני ספורט
קטגוריה:קבוצות כדורגל אמריקאיות
דיפלוגלוסה

דיפלוגלוסה (שם מדעי: Diploglossa), היא קבוצה של לטאות מהקבוצה דמויי קמטן, המהווים ענף עצמאי הכולל 4 משפחות שונות, הקרובות למשפחת ההלודרמיים. בעבר השתייכה לקבוצה זו גם משפחת הסיניזאוריים, הכוללת כיום את המין לטאה תנינית סינית, אך זו הופרדה לאחר בדיקות לענף Paleoanguimorpha, הקרוב יותר לכוחיים.

הקבוצה קיימת החל מהקרטיקון התחתון לפני 110 מיליון שנה ומיניה נחשבים לפרימיטיבים ביותר מבין דמויי-הקמטן ורבים מהם בעלי רגליים מנוונות ואף נעלמו אצל הקמטניים וקמטני אמריקה. ברובם הם שוכני עלווה היוצאים בלילות לחפש טרף קטן והם אינם ארסיים. חלקם משריצים צאצאים חיים מגופם.

==מיון==
*קבוצה דיפלוגלוסה (Diploglossa)
**קבוצה Carusioidea
***משפחה קסנוקזאוריים (Xenosauridae)
**קבוצה Anguioidea
***משפחה קמטני זכוכית (Diploglossidae)
***משפחה Dorsetisauridae
***משפחה קמטני אמריקה (Anniellidae)
***משפחה קמטניים (Anguidae)

==קישורים חיצוניים==

קטגוריה:בעלי חיים שתוארו ב-1864
קטגוריה:טקסונים שתוארו בידי אדוארד דרינקר קופ
קטגוריה:דמויי קמטן
אברהם חג'אג'

הרב אברהם חג'אג היה רב ודיין תוניסאי, שימש כרבה הראשי של תוניסיה בין השנים 1873–1880.

==ביוגרפיה==
בתחילת דרכו שימש כדיין בבית דינו של הרב ישועה בסיס. לאחר פטירתו של הרב הראשי לתוניסיה, הרב נתן בורג'ל (השני) באייר ה'תרל"ד (1874) התמנה במקומו למשרת הרב הראשי לתוניסיה. בתקופתו התעורר ביקוש להכנסת לימודי חול לחינוך היהודי הרב חג'אג', יחד עם רב קהילת הגראנה הרב אברהם אבוקרא תמכו בהוספת מעט שיעורי חול ושפות זרות, מחשש שהורים ישלחו את ילדיהם לבתי ספר צרפתיים לא יהודיים. כאשר חברת "כל ישראל חברים" רצתה לפתוח בית ספר בתוניס תמך בכך, לאחר שהחברה התחייבה שבית הספר יפעל לפי רוח התורה. יש הטוענים כי בדיעבד התחרט על הסכמתו זו.

סרב להתפרנס מהרבנות, וחי מתימכתו של בן-דודו העשיר אליהו חג'אג'.

מבין תלמידיו: הרב ישראל זיתון והרב משה שתרוג.

נפטר ללא ילדים בשמיני עצרת, כ"ב בתשרי ה'תרמ"א, ספטמבר 1880.

==ספריו==
* זרעו של אברהם - חידושים על הש"ס. ירושלים, ה'תרמ"ט.
* שערי צדק ("זרעו של אברהם" חלק ב) - הלכה ודרושים. תוניס, ה'תרפ"ח.

==לקריאה נוספת==
* הרב רפאל בנימין כהן, מלכי תרשיש, תשמ"ו, עמ' קסז - קסט

==קישורים חיצוניים==
* [http://tunisia.co.il/9147/רבי-אברהם-חגאג-זצל/ יום פטירתו של הרב אברהם חג'אג'], אתר תוניסיה מורשת.

==הערות שוליים==

קטגוריה:רבנים תוניסאים
קטגוריה:רבנים ראשיים לתוניסיה
קטגוריה:תוניס: רבנים
קטגוריה:פרשני התלמוד
קטגוריה:מחברי ספרי דרוש
קטגוריה:נפטרים ב-1880
ספידי סמית' (סרט)

ספידי סמית (באנגלית: Speedy Smith) הוא סרט דרמה אילם אמריקאי של הבמאי דיוק וורן, שיצא לאקרנים ביוני 1927.

==עלילה==
על מנת לגייס כסף עבור ניתוח חיוני הנצרך עבור אמהּ של חברתו, בילי סמית' נענה לאתגר שהציב מולו המתאגרף סלאג'ר סמפסון. אם סמית' ישרוד שלושה סיבובים בקרב האיגרוף, הוא יזכה בדמי השלל.

==שחקנים==
* בילי סאליבן – בילי סמית'
* הייזל דין – טנה לוסיאן
* הארי טנברוק – סלאג'ר סמפסון
* וירג'ינה טרו בורדמן – וידום לוסיאן
* ג'ורג' פריולט – צ'ארלס סמית'

==קישורים חיצוניים==

קטגוריה:סרטים אילמים
קטגוריה:סרטים אמריקאיים משנת 1927
אסטריט סלמני

אסטריט סלמני (בשוודית: Astrit Selmani; נולד ב-13 במאי 1997) הוא כדורגלן קוסובורי יליד-שוודיה המשחק בגטבורג מליגת העל השוודית, בהשאלה מהפועל באר שבע, ובנבחרת קוסובו.

== קריירה ==
סלמני החל לשחק כדורגל במועדון של עיר הולדתו השוודית, מאלמה. בגיל 12 הוא נפצע ברצועה הצולבת ועזב את המועדון לטובת Kulladals IF. בגיל 17 הצטרף סלמני ל-BK Olympic, בה ערך את הופעת הבכורה שלו בקבוצת בוגרים בליגה השוודית החמישית. בסך הכל הוא שיחק 37 משחקים וכבש 14 שערים עבור הקבוצה. לפני תחילת עונת 2016, סלמני הצטרף לאנגלומס מהליגה השנייה בשוודיה.<ref></ref>

ב-17 ביולי 2016 סלמני הצטרף לקבוצת קריסטיאנסטד מהליגה השוודית השלישית.

ב-24 בנובמבר 2016 הצטרף לרוזנברג מהליגה השוודית הראשונה.<ref></ref>

ב-8 בפברואר 2018 הצטרף סלמני לטורנס מליגת העל השוודית. חודשיים לאחר מכן, הוא ערך את הופעת הבכורה שלו במועדון בניצחון 1–2 על לונדס.

ב-21 בינואר 2019 חתם ב-Varbergs BoIS מהליגה השוודית השנייה. ב-30 במרץ 2019 ערך את הופעת הבכורה שלו נגד מיאלבי וכבש את השער היחיד של קבוצתו בניצחון 0–1. בסך הכל כבש סלמני 15 שערים ב-27 משחקי ליגה, והוביל את הקבוצה לעלייה ראשונה בהיסטוריית המועדון לליגה הבכירה.

את עונת 2020 סיימה ורברג במקום ה-11, בעונתה הראשונה אי פעם בליגה השוודית העליונה. במהלך העונה הבקיע סלמני 15 שערים ב-24 משחקים וסיים כסגן מלך השערים השני של הליגה, לאחר כריסטופר נימאן ("טוטה").

ב-18 בדצמבר 2020 עבר סלמני להמארבי בחוזה לארבע שנים, והפך לרכש היקר בתולדות המועדון.<ref></ref>

ב-18 ביולי 2022 חתם סלמני על חוזה לשלוש שנים בהפועל באר שבע, ששילמה תמורתו להמארבי 650 אלף אירו. ב-4 באוגוסט 2022 כבש את שער הבכורה שלו בקבוצה, בניצחון קבוצתו 2–0 בחוץ על לוגאנו במסגרת הסיבוב השלישי של מוקדמות הליגה האזורית.

ב-31 בינואר 2023 הושאל לקבוצה הדנית מיטיולן.

ב-11 באוגוסט 2023 חזר לשוודיה והושאל לגטבורג.

== נבחרת קוסובו ==
סלמני, שנולד וגדל בשוודיה, הוא ממוצא אלבני-קוסובורי, ממיטרוביצה. הוא זכאי היה לייצג שלוש מדינות, אלבניה, קוסובו ושוודיה.<ref></ref> ב-17 במרץ 2021 התאחדות הכדורגל של קוסובו הודיעה שסלמני החליט לייצג את נבחרתה הלאומית.<ref></ref>

הופעת הבכורה שלו בנבחרת קוסובו נערכה ב-9 באוקטובר 2021 במסגרת משחקי מוקדמות מונדיאל 2022 נגד שוודיה. ב-24 במרץ 2022 סלמני כבש את שערו הראשון עבור הנבחרת בניצחון במשחק ידידות 0–5 על בורקינה פאסו.

== תארים ==
המארבי
* הגביע השוודי: 2020/2021

==קישורים חיצוניים==

== הערות שוליים ==

קטגוריה:כדורגלנים קוסובנים
קטגוריה:כדורגלנים שוודים
קטגוריה:חלוצי כדורגל קוסובנים
קטגוריה:חלוצי כדורגל שוודים
קטגוריה:מאלמה: כדורגלנים
קטגוריה:כדורגלני המארבי
קטגוריה:כדורגלני הפועל באר שבע
קטגוריה:כדורגלני מיטיולן
קטגוריה:כדורגלני גטבורג
קטגוריה:כדורגלני נבחרת קוסובו
קטגוריה:כדורגלנים זרים בישראל
קטגוריה:אישים ממוצא אלבני
קטגוריה:אישים ממוצא קוסובני
קטגוריה:ספורטאים שוודים בישראל
קטגוריה:ספורטאים שוודים בדנמרק
קטגוריה:ספורטאים קוסובנים בישראל
קטגוריה:ספורטאים זרים בדנמרק
קטגוריה:קוסובנים שנולדו ב-1997
קטגוריה:שוודים שנולדו ב-1997
הגלגל הענק של התערוכה העולמית של שיקגו

הגלגל הענק של התערוכה העולמית של שיקגו (הידוע גם כ"גלגל שיקגו" או "גלגל פריס")<ref></ref><ref name="Meehan"></ref><ref name="Anderson"></ref>. הגלגל תוכנן ונבנה על ידי ג'ורג' וושינגטון גייל פריס הבן כסמלה ומרכזה של התערוכה העולמית של שיקגו שנערכה ב-1893. מאז, נבנו גלגלי ענק רבים אחרים שעוצבו בהשראתו.

הגלגל, שהתנשא לגובה של 75 מטרים ושקל כ-2,000 טונות, היה המתקן הגדול בתערוכה. הוא הונע על ידי כ-2 מנועי קיטור, שהספק של כל אחד עמד על כ-1,000 כוחות סוס. בגלגל היו 36 תאי נוסעים שבכל אחד מהם יכלו לנסוע כ-60 נוסעים (20 יושבים ו-40 עומדים), ובסה"כ בגלגל יכלו לנסוע כ-2,160 נוסעים בו זמנית. הגלגל היה מבנה הפלדה הגדול ביותר שניצוק באותה עת, ובשל גובהו (שהיה שווה לבניין בן 26 קומות) – היה אחד המבנים הגבוהים בעולם באותה עת (אולם היה רק רבע מגובה מגדל אייפל, בו ניסה להתחרות). מחיר של שני סיבובים בגלגל היה כ-50 סנט, כמו עלות הכניסה לתערוכה העולמית עצמה.

== היסטוריה ==
מבקרים בגלגל הענק
הגלגל הענק תוכנן ונבנה על ידי ג'ורג' וושינגטון גייל פריס הבן, בוגר המכון הפוליטכני רנסלר (האוניברסיטה הטכנולוגית הוותיקה ביותר בעולם דוברי האנגלית), פריס הבן היה בונה גשרים בפיטסבורג והוא החל את הקריירה שלו בתעשיית הרכבות ולאחר מכן התעסק בבניית גשרים ברחבי ארצות הברית<ref name="WDL"></ref>. פריס הבין את הצורך ההולך וגובר בפלדה והקים את חברתו "GWG Ferris & Co", חברה שבדקה ובנה מתכות עבור מסילות ברזל וגשרים.

כדי ליצור בסיס לגלגל, השתמשו בדינמיט לפריצת קרקע קפואה בעומק של שלושה מטרים, במהלך החורף של 1892–1893 השתמשו העובדים להפשרת הלכלוך ולמניעת את הקפאת הבטון היצוק במנועי סילון<ref>The Devil in the White City, Erik Larson, p. 193.</ref>.

ב-9 ביוני 1893, החלה בציפייה רבה ובמידה רבה של חרדה נסיעת המבחן של הגלגל, המנוע שהפעיל את הגלגל תודלק על ידי מנועי קיטור.

פריס עצמו לא יכול היה להשתתף בהשקת המצאתו, ובאותו ערב קיבל מברק אודות הפעלתו המוצלחת של הגלגל<ref name="larson260">Larson (2003), p. 260</ref>.

ב-1896, האחים לומייר שנחשבים ממציאי הקולנוע, צילמו סרט של צומת רייטווד-קלארק שכלל את הגלגל הענק. זהו אחד הסרטים הראשונים בהם מופיעה העיר שיקגו.

הגלגל הענק פורק ואז נבנה מחדש בלינקולן פארק, שיקגו, בשנת 1895, מאז פורק ונבנה בפעם השלישית והאחרונה בתערוכה העולמית של סנט לואיס שנערכה ב-1904, שם נהרס באופן סופי ב-1906. ב-2007 התגלה אחד מצירי הגלגל, הציר שהיה במשקל 45 טון נמצא קבור בסמוך למקום הריסת הגלגל<ref name="orangebeanindiana"></ref>.

== קישורים חיצוניים ==

== הערות שוליים ==

תערוכה העולמית של שיקגו
קטגוריה:התערוכה העולמית של שיקגו (1893)
מגדלנה אריקסון

מגדלנה לילי אריקסון (בשוודית: Magdalena Lilly Eriksson; נולדה ב-8 בספטמבר 1993) היא כדורגלנית שוודית, המשחקת בעמדת המגנה והבלמית בבאיירן מינכן מהבונדסליגה לנשים ובנבחרת שוודיה. זכתה עם הקבוצות בהן שיחקה באליפויות וגביעים בשוודיה ואנגליה ובשנת 2020 בתואר כדורגלנית השנה בשוודיה.

==קריירה==
===קריירת מועדונים===
אריקסון נולדה בסטוקהולם והחלה לשחק כדורגל בגיל צעיר בקבוצת אנסקד המקומית. בעידודו של אביה עברה לשחק בהמרבי כדי לשפר את משחקה ולקדם אותה. בגיל 17 ערכה את הופעת הבכורה שלה ליגת העל השוודית. בתום אותה עונה ירדה הקבוצה ליגה ואריקסון עברה לג'וגרדנס ששיחקה בליגת העל. בתום עונה אחת שוב ירדה הקבוצה ליגה ואריקסון עברה ללינשפינג. במשך חמש העונות ששיחקה בקבוצה זכתה באליפות ובשני גביעים.

בשנת 2017 חתמה על חוזה לשנתיים בצ'לסי מהסופר ליג האנגלית. כבר בעונתה הראשונה זכתה עם הקבוצה בדאבל. בשנת 2019 מונתה לקפטנית הקבוצה ובסוף עונה זו זכתה באליפות נוספת. בעונת 2020/2021 זכתה עם הקבוצה בטרבל (אליפות, גביע וגביע הליגה) והייתה שותפה להישג השיא של הקבוצה עד מועד זה כשהגיעה לגמר ליגת האלופות שם הפסידה לברצלונה. בעונת 2021/2022 זכתה עם צ'לסי בדאבל.
אריקסון במדי צ'לסי ב-2021

ב-1 ביוני 2023 חתמה אריקסון בבאיירן מינכן מהבונדסליגה לנשים עד לקיץ 2026. יחד עמה חתמה בקבוצה בת-זוגה פרניל הארדר.

===בנבחרת===
בגיל 15 הצטרפה אריקסון לנבחרת שוודיה עד גיל 15 ומאוחר יותר שיחקה גם בנבחרת עד גיל 16, 17, 19 ו-23. הייתה שותפה לזכיית נבחרת שוודיה עד גיל 19 באליפות אירופה ב-2013. במסגרת הנבחרות הצעירות רשמה 56 הופעות.

בגיל 20 זומנה לנבחרת הבוגרת וערכה את הופעת הבכורה שלה ב-2014 במשחק ידידות מול צרפת. רשמה 85 הופעות והבקיעה 10 שערים במדי הנבחרת. בין היתר לקחה חלק עם הנבחרת בזכייה במדליות כסף באולימפיאדת ריו דה ז'ניירו ב-2016 ובאולימפיאדת טוקיו ב-2021 וכן בזכייה במקום השלישי בגביע העולמי בצרפת ב-2019.

==הישגים ותארים==
===במועדונים===
;לינשפינג
* אליפות ליגת העל השוודית לנשים ב-2016.
* הגביע השוודי לנשים ב-2013/2014, 2014/2015.
;צ'לסי
* אליפות ההסופר ליג האנגלית לנשים בעונות 2017/2018, 2019/2020, 2020/2021, 2021/2022.
* גביע ה-FA לנשים ב-2017/2018, 2020/2021, 2021/2022, 2022/2023.
* גביע הליגה ב-2019/2020 ו-2020/2021.
* מגן הקהילה ב־2020

===בנבחרת===
* אליפות אירופה בכדורגל נשים עד גיל 19 ב-2013.
* מדליית כסף באולימפיאדה ב-2016, 2021.
* מקום שלישי בגביע העולם בכדורגל נשים ב-2019.

===תארים והישגים אישיים===
* שחקנית השנה השוודית הטובה בעולם ב-2020
* שחקנית ההגנה השוודית הטובה בעולם ב-2020 ו-2021
* הרכב השנה של פיפ"א ב-2021

==קישורים חיצוניים==

* 

==הערות שוליים==

קטגוריה:כדורגלניות שוודיות
קטגוריה:מגנות כדורגל
קטגוריה:כדורגלניות צ'לסי
קטגוריה:כדורגלניות באיירן מינכן
קטגוריה:זוכות מדליית כסף אולימפית משוודיה
קטגוריה:זוכות מדליית כסף אולימפית שוודיות: כדורגל
קטגוריה:כדורגלניות שוודיות באולימפיאדת ריו דה ז'ניירו (2016)
קטגוריה:כדורגלניות שוודיות באולימפיאדת טוקיו (2020)
קטגוריה:שוודיות שנולדו ב-1993
קטגוריה:שוודים שנולדו ב-1993
פילדלפיה אטומס

הפילדלפיה אטומס (באנגלית: Philadelphia Atoms) הייתה קבוצת כדורגל מפילדלפיה שבארצות הברית, אשר שיחקה בליגת הNASL בין השנים 1973–1976.

== היסטוריה ==
פילדלפיה אטומס נוסדה על ידי איל הבנייה בפילדלפיה תומאס מקלוסקי בשנת 1973. הקבוצה שיחקה עם הרכב אמריקאי ברובו, והם אף זכו בתואר ה-NASL בשנה הראשונה לייסוד המועדון, כשהביסו את מועדון דאלאס טורנדו בתוצאה 2–0. לאחר משחק האליפות הזה, שוער פילדלפיה, בוב ריגבי, הפך לשחקן הכדורגל הראשון מהקבוצה שהופיע על השער של ספורטס אילוסטרייטד.

האטומים לא יכלו לשמור על הצלחת העונה הראשונה שלהם, מכיוון שהמועדון לא העפיל לפלייאוף בכל אחד משלושת העונות ב-NASL. לאחר עונת 1975, הקבוצה נמכרה למספר מועדונים מקסיקנים, ביניהם מועדון הכדורגל גוודלחרה.

הזיכיון על המועדון הוסר שנתיים לאחר מכן כאשר פילדלפיה פיורי הוקמה ב-1978.

האטומים היו גם חלק ממה שנחשב על ידי היסטוריונים, ללידתו של כדורגל אולמות מודרני בארצות הברית. ב-11 בפברואר 1974, האטומים אירחו את קבוצת הצבא האדום במשחק תצוגה.

בשנת 2017, קבוצה חדשה החלה לשחק בליגת הכדורגל האמריקאית בשם מ.כ. פילדלפיה אטומס. המועדון ממשיך את המורשת של האטומים ומשתמש בצבעים של הקבוצה המקורית.

== תארים והישגים ==
* NASL
** אליפות (1): 1973

== קישורים חיצוניים ==

* [http://www.nasljerseys.com/Jerseys/Jerseys_NASL_Atoms.htm גלריית המדים של פילדלפיה אטומס]

קטגוריה:קבוצות כדורגל שהוקמו ב-1973
קטגוריה:פילדלפיה: מועדוני ספורט
קטגוריה:קבוצות כדורגל אמריקאיות
Wild Horses (שיר של הרולינג סטונס)

"Wild Horses" הוא שיר של להקת הרוק האנגלית הרולינג סטונס מתוך אלבומם Sticky Fingers משנת 1971. הוא פורסם ב-12 ביוני 1971 כסינגל. מגזין הרולינג סטון דירג את השיר במקום ה-334 ברשימת "500 השירים הגדולים בכל הזמנים" בשנת 2004. בשנת 2021 מיקום השיר עלה למקום ה-193 ברשימה.

בשנת 1993 ג'אגר טען כי בניגוד לטענות המקובלות, השיר לא נכתב על בת זוגו בעבר מריאן פיית'פול.<ref name="time"></ref> אשתו לשעבר של ג'אגר, ג'רי הול, טענה כי Wild Horses הוא השיר האהוב עליה מבין אלו שנוצרו על ידי הלהקה.<ref></ref>

השיר הוקלט בתאריכים 2–4 בדצמבר 1969 ויצא באלבומם ב-1971. עם הוצאתו כסינגל ביוני 1971, "Wild Horses" הגיע למקום ה-28 במצעד בילבורד הוט 100.

בשנת 1995 צולם קליפ בשחור-לבן לגרסה האקוסטית של השיר.<ref></ref>

"Wild Horses" מופיע בסרט אדפטיישן ובסדרות הטלוויזיה מיליארדים, בוג'ק הורסמן ומחלקת גנים ונוף.

== קרדיטים ==
* מיק ג'אגר - שירה
* קית' ריצ'רדס - גיטרה אקוסטית שנים עשרה מיתרים, גיטרה חשמלית, קולות רקע
* מיק טיילור - גיטרה אקוסטית
* ביל ווימן - גיטרה בס
* צ'ארלי ווטס - תופים
* ג'ים דיקינסון - פסנתר

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה
|70,000
|}

== קישורים חיצוניים ==

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי הרולינג סטונז
קטגוריה:שירי אלישה קיז
קטגוריה:שירים באנגלית
קטגוריה:שירים על סוסים
קטגוריה:בלדות משנות ה-1970
קטגוריה:בלדות קאנטרי
קטגוריה:בלדות רוק
קטגוריה:שירי קאנטרי רוק
קטגוריה:שירי פלטינה באוסטרליה
אוניברסיטת קרטין

אוניברסיטת קרטין (באנגלית: Curtin University) היא אוניברסיטת מחקר ציבורית אוסטרלית שממוקמת בעיר פרת' שבאוסטרליה המערבית. האוניברסיטה קרויה על שם ג'ון קרטין, ראש ממשלת אוסטרליה בשנים 1941–1945. זוהי האוניברסיטה הגדולה ביותר במערב אוסטרליה, עם 59,939 סטודנטים (נכון לשנת 2021).

אוניברסיטת קרטין קיבלה מעמד של אוניברסיטה לאחר חקיקה בפרלמנט של מערב אוסטרליה ב-1986. מאז האוניברסיטה התרחבה וכיום יש לה קמפוסים בסינגפור, מלזיה, דובאי ומאוריציוס. בנוסף על כך, יש לה שיתופי פעולה עם 90 אוניברסיטאות ב-20 מדינות.<ref></ref> האוניברסיטה פועלת באמצעות חמש פקולטות עיקריות ולמעלה מ-95 מרכזים. היה לה קמפוס בסידני בשנים 2005-2016.<ref name="news.curtin.edu.au"></ref>

אוניברסיטת קרטין חברה באסטרונומי אוסטרליה, ופעילה במחקר במגוון תחומים אקדמיים.<ref></ref>

== היסטוריה ==
אוניברסיטת קרטין נוסדה בשנת 1966 כמכון הטכנולוגי של מערב אוסטרליה.<ref></ref> פעילות המכון התבססה על המכללה הטכנית של פרת', שנפתחה בשנת 1900.<ref></ref> הקמפוס הנוכחי של המכון נפתח ב-1966.

ב-1969 סופחו למכון שלושה מוסדות: בית הספר למכרות (שנפתח ב-1902), המכללה החקלאית (שנפתחה ב-1926), ובתי הספר לפיזיותרפיה וריפוי בעיסוק (שפעלו מאז שנות ה-50).<ref name="history"></ref> בשנים 1966–1976 המכון התרחב מ-2,000 ל-10,000 תלמידים.<ref name="epress08"></ref>

בדצמבר 1986 המכון הפך לאוניברסיטה שנקראה על שם ראש ממשלת אוסטרליה לשעבר, ג'ון קרטין. בכך אוניברסיטת קרטין לטכנולוגיה הפכה לאוניברסיטה השלישית במערב אוסטרליה ולאוניברסיטה הטכנולוגית הראשונה באוסטרליה.

בשנת 1993 הוקם בית ספר למנהל עסקים.<ref name=":1"></ref> בשנת 2008 אוניברסיטת קרטין פתחה קמפוס בסינגפור.<ref name=":1" /> בשנת 2010 שם האוניברסיטה קוצר ל"אוניברסיטת קרטין".

== ארגון ==
משנת 2007, ההוראה והמחקר של האוניברסיטה מתבצעים בחמש פקולטות (שהיו בעבר חטיבות), שכל אחת מהן כוללת מספר בתי ספר.<ref></ref> בתי ספר אלה אוחדו בשנת 2020 כתוצאה מקיצוץ בתקני הסגל.<ref></ref> כיום מבנה האוניברסיטה הוא:
* המרכז ללימודי אבוריג'ינים
* הפקולטה לעסקים ומשפטים
** בית הספר לחשבונאות וכלכלה
** בית ספר לניהול ושיווק
** בית הספר למשפטים
* הפקולטה למדעי הבריאות
** בית הספר לרפואה
** בית ספר לבריאות
** בית הספר לאחיות קרטין
** בית הספר לבריאות הציבור
* הפקולטה למדעי הרוח
** בית הספר לעיצוב וסביבה
** בית הספר לתקשורת, אומנויות ויצירה חברתית
** בית ספר לחינוך
* הפקולטה למדעים והנדסה
** בית ספר להנדסה אזרחית והנדסת מכונות
** בית הספר למדעי כדור הארץ וכוכבי לכת
** בית הספר להנדסת חשמל, מחשוב ומתמטיקה
** בית הספר למדעי המולקולריה והחיים
** בית הספר למכרות

== דירוגים אקדמי ==
* דירוג QS - מיקום 194 (11 באוסטרליה)
* דירוג Times Higher Education - מיקום 201–250 (13 באוסטרליה)
* דירוג שנגחאי - מיקום 201–300 (9-15 באוסטרליה)

==קישורים חיצוניים==

* 

== הערות שוליים ==

קטגוריה:אוניברסיטת קרטין
קטגוריה:פרת'
קטגוריה:אוסטרליה: אוניברסיטאות ומכללות
קטגוריה:אוניברסיטאות חברות בחברה אסטרונומי אוסטרליה
אוניברסיטת ויסקונסין-מילווקי

אוניברסיטת ויסקונסין-מילווקי (באנגלית: University of Wisconsin–Milwaukee) היא אוניברסיטת מחקר עירונית ציבורית במילווקי, ויסקונסין, ארצות הברית. <ref>[http://graduateschool.uwm.edu/students/prospective/why-uwm/ UWM Graduate School Page], University of Wisconsin–Milwaukee. </ref> זוהי האוניברסיטה הגדולה ביותר באזור מילווקי (והשנייה במדינה), ומהווה חלק מרשת האוניברסיטאות של מדינת ויסקונסין. זוהי גם אחת משתי האוניברסיטאות הציבוריות המעניקות תואר דוקטור בוויסקונסין.

האוניברסיטה מורכבת מ-14 בתי ספר ומכללות.<ref name="UWMFactSheet2016" /> האוניברסיטה כוללת גם את בית הספר היחיד ללימודי לימנולוגיה בארצות הברית<ref name="www4.uwm.edu"></ref>, בית הספר הייעודי הראשון לבריאות הציבור המוסמך בוויסקונסין<ref name="spc"></ref> ובית הסמדו באוניברסיטה כ-27,156 סטודנטים. באותה השנה עבדו במוסד כ-1,604 חברי סגל.<ref name="UWMFactSheet2016"></ref> האוניברסיטה הציעה 191 תוכניות לימודיות, ובהן 94 לתואר ראשון, 64 לתואר שני ו-33 תוכניות לדוקטורט.<ref name="UWMFactSheet2016" /> ב-2018 האוניברסיטה השקיעה כ-55 מיליון דולר במחקר.<ref></ref>

האוניברסיטה חברה באיגוד אוניברסיטאות הערים הגדולות. מבין בוגרי המוסד הידועים ניתן למנות את גולדה מאיר, ג'ק קילבי, ג'יימס לאודר, מילדרד פיש-הרנק, זוהדי ג'אסר, ג'ף הלפר, ג'רי קלצ'קה, רות אסאווה, וילם דפו, סאטיה נאדלה ואלברטו פוג'ימורי.

== היסטוריה ==

בית הספר של מדינת ויסקונסין נפתח לשיעורים במרכז העיר מילווקי בשנת 1885. הנשיא הראשון היה ג'ון מייפל, בוגר אוניברסיטת ויסקונסין מדיסון שהיה בעבר המפקח על בתי הספר באיווה. האוניברסיטה עברה ממרכז מילווקי למיקומה הנוכחי בשנת 1919. בשנת 1927 בית הספר שינה את שמו ל"מכללת המורים של ויסקונסין-מילווקי". המכללה הפכה לאחת מהמכללות המובילות במדינה להכשרת מורים בשנות הארבעים. בשנות ה-50 מכללת המורים הפכה ל"מכללת ויסקונסין-מילווקי". <ref>[https://news.google.com/newspapers?nid=1499&dat=19540126&id=IQMaAAAAIBAJ&sjid=vyMEAAAAIBAJ&pg=6234,4771620#Gulls, Carroll Play Tonight], Milwaukee Journal, Jan 26, 1954</ref>

בשנת 1956 המכללה הפכה לאוניברסיטה, מתוך אמונה שאוניברסיטה ציבורית גדולה חיונית לגדילתה של מילווקי.<ref></ref> חנוכת האוניברסיטה החדשה נערכה ב-16 ביוני 1957.

בשנים 2008–2009 הוקמו באוניברסיטה בית הספר לבריאות הציבור ובית הספר למדעי המים המתוקים.

== דירוג אקדמי ==
* דירוג שנגחאי - מיקום 601–700 (153-168 בארצות הברית)
* דירוג QS - מיקום 801–1000
* דירוג Times Higher Education - מיקום 601–800

== קישורים חיצוניים ==

* 

* [http://uwm.edu האתר הרשמי של האוניברסיטה]

== הערות שוליים ==

*
קטגוריה:אוניברסיטאות הערים הגדולות
קטגוריה:מילווקי
קטגוריה:ויסקונסין: חינוך
קטגוריה:ויסקונסין: מבנים
אוניברסיטת בלומינגטון אינדיאנה

אוניברסיטת אינדיאנה בבלומינגטון (באנגלית: Indiana University Bloomington, או בקיצור IU Bloomington) היא אוניברסיטת מחקר ציבורית בבלומינגטון, אינדיאנה שבארצות הברית. זהו קמפוס הדגל של אוניברסיטת אינדיאנה עם למעלה מ-43,000 סטודנטים (נכון לסתיו 2017).<ref></ref> אוניברסיטת אינדיאנה חברה באיגוד האוניברסיטאות האמריקאיות ובאיגוד אוניברסיטאות המחקר.

55.1% מכלל הסטודנטים הם מאינדיאנה, בנוסף על סטודנטים מכלל 50 מדינות ארצות הברית, וושינגטון די.סי., פוארטו ריקו ו-165 מדינות בעולם. בקמפוס פועלים למעלה מ-750 ארגוני סטודנטים וכ-17% מהבוגרים מצטרפים לאחוות שונות.<ref name="Greek Organizations"></ref> קבוצות אתלטיות של אינדיאנה מתחרות ב-NCAA.

הסגל, הצוות והבוגרים של אינדיאנה כוללים תשעה חתני פרס נובל, 19 זוכי מלגת רודס וחמישה עמיתי מקארתור. בנוסף על כך, סטודנטים ובוגרים זכו בשישה פרסי אוסקר, 49 פרסי גראמי, 32 פרסי אמי, 20 פרסי פוליצר, ארבעה פרסי טוני ו -95 מדליות אולימפיות (51 זהב, 21 כסף ו-23 ארד).<ref></ref> מבין האישים הבולטים שלמדו או לימדו באוניברסיטה ניתן למנות את אלפרד קינסי, רוברט גייטס וג'ימי ויילס.

== היסטוריה ==
ממשל אינדיאנה החליט קים את אוניברסיטת אינדיאנה ב-20 בינואר 1820, כ"סמינר המדינה".<ref></ref> הבנייה החלה בשנת 1822 והשיעורים החלו ב-4 באפריל 1825.<ref></ref> בשנה הראשונה למדו שנים עשר תלמידים אצל פרופסור אחד שקיבל שכר של 250 דולר. באותה העת האוניברסיטה התמקדה בלימודים קלאסיים.<ref>Thomas D. Clark, Indiana University Midwestern Pioneer: The Early Years. </ref> המחזור הראשון סיים את לימודיו ב-1830.

שם המוסד שונה ל"קולג' אינדיאנה" ב-1829, ול"אוניברסיטת אינדיאנה" ב-1838.<ref></ref> מרבית מן המרצים בשנים הראשונות היו פרסביטריאניבטים אדוקים.

צמיחת המוסד הייתה איטית. ב-1851 למדו באוניברסיטה כמעט מאה סטודנטים עם שבעה פרופסורים. IU הייתה האוניברסיטה הציבורית הרביעית שקיבלה נשים, עם הסטודנטית הראשונה בשנת 1867. הסטודנטית, שרה מוריסון, הפכה להיות בסופו של דבר לפרופסורית הראשונה במוסד ב-1873. בשנת 1883, העניק המוסד את הדוקטורט הראשון שלו. באותה השנה נשרף לחלוטין ונבנה מחדש.

בשנת 1902 נרשמו לאוניברסיטה 1,203 סטודנטים תואר ראשון ו-82 סטודנטים לתארים מתקדמים (מתוכם עשרה מחוץ לאינדיאנה).<ref>Thomas D. Clark, Indiana University 2:5, 9</ref> בשנים 1893–1902 גדל מספר הסטודנטים מ-524 ל-1,285.<ref></ref><ref></ref>

בשנים 1920–1921 נפתחו בית הספר למוזיקה ובית הספר למסחר ופיננסים. בשנת 1945 הוקם מכון קינזי למחקר מיני.

האוניברסיטה הצליחה לשרוד במהלך השפל הגדול, אודות לתמיכה ממשלתית וקמפיין גיוס כספים בקרב בוגרי המוסד והקהילה העסקית. לא רק שהאוניברסיטה הצליחה לשרוד את המשבר, אלא גם לצמוח. במהלך שנות ה-30 וה-40 נבנו 15 מבנים חדשים. <ref>Herman B Wells, Being Lucky (1980), pp 155–69</ref> <ref>Thomas D Clark, Indiana University: Midwestern Pioneer volume 3: Years of Fulfillment (1977), p 168.</ref>

בשנת 1960, איגוד הסטודנטים של IU בחר בתומס אטקינס, אפרו-אמריקאי לתפקיד נשיא אגודת הסטודנטים. המינוי גרם לסערה ציבורית בקמפוס.<ref></ref>

== דירוג אקדמי ==
* דירוג שנגחאי - מיקום 101–150
* דירוג QS - מיקום 311
* דירוג Times Higher Education - מיקום 167

== קישורים חיצוניים ==

* 

== הערות שוליים ==

קטגוריה:אוניברסיטת בלומינגטון אינדיאנה
קטגוריה:אוניברסיטת אינדיאנה
קטגוריה:איגוד האוניברסיטאות האמריקניות
קטגוריה:איגוד אוניברסיטאות המחקר
אוניברסיטת מלאיה

אוניברסיטת מלאיה (במלאית: Universiti Malaya, או בקיצור UM) היא אוניברסיטת מחקר ציבורית הממוקמת בקואלה לומפור שבמלזיה. זהו המוסד האקדמי המלזי הוותיק ואחד מן היוקרתיים ביותר במדינה.<ref></ref><ref></ref> האוניברסיטה חברה בארגונים אקדמיים רבים ובהם רשת האוניברסיטאות של איגוד מדינות דרום-מזרח אסיה, התאגדות אוניברסיטאות האוקיינוס השקט ואיגוד אוניברסיטאות חבר העמים הבריטי.

כיום אוניברסיטת מלאיה מחולקת לשלוש עשרה פקולטות, שני בתי ספר, חמישה מכונים ושישה מרכזים אקדמיים. לאוניברסיטת מלאיה יש גם תחנת רדיו משלה, "Umalaya Radio" הפועלת בחסות איגוד הסטודנטים.

== היסטוריה ==
האוניברסיטה הוקמה כאיחוד של שני מוסדות: קולג' לרפואה על שמו של אדוארד השביעי (שהוקם ב-1905 בסינגפור), ומכללת ראפלס (שהוקמה ב-1929), על שמו של תומאס סטמפורד ראפלס. הקולג' לרפואה הוקם על מנת להכשיר רופאים באזור בשלל תחומים, ואילו מכללת ראפלס עסקה במספר תחומים מדעיים.

האיחוד עצמו התרחש באוקטובר 1949 לאחר שנים של מחשבה ותכנון.<ref></ref><ref></ref><ref></ref><ref></ref> יעדי האוניברסיטה היו לקדם מבחינה חברתית את כלל האוכלוסיות המגוונות במלזיה. בתחילה, האוניברסיטה פעלה בשתי חטיבות אוטונומיות – האחת בסינגפור והשנייה בקואלה לומפור. בשנת 1960 ממשלת מלזיה החליטה לפצל את שתי החטיבות לאוניברסיטאות נפרדות. החטיבה בסינגפור הפכה בסופו של דבר לאוניברסיטה הלאומית של סינגפור. אוניברסיטת מלאיה העצמאית הוקמה ב-1 בינואר 1962.<ref name="auto1"></ref><ref></ref> בשנת 2012, אוניברסיטת מלאיה קיבלה אוטונומיה ממשרד ההשכלה הגבוהה. <ref></ref>
בניין הפקולטה למשפטים

== פרופיל אקדמי ==
* דירוג שאנגחאי – מיקום 301–400
* דירוג QS – מיקום 59 (9 באסיה, 1 במלזיה)
* דירוג Times Higher Education – מיקום 301–350 (43 באסיה)

=== מוסדות שותפים ===
אוניברסיטת מלאיה משתפת פעולה עם עשרות מוסדות אקדמיים רבים ברחבי העולם, ובהם: האוניברסיטה הלאומית של אוסטרליה, אוניברסיטת ייל, אוניברסיטת גלאזגו, אקול פוליטקניק, קינגס קולג' לונדון, קינגס קולג' לונדון, אוניברסיטת קיוטו ו-KU לוון.

== ראו גם ==
* האוניברסיטה הלאומית של סינגפור

== קישורים חיצוניים ==

* 

* [http://www.um.edu.my/ אתר רשמי]

== הערות שוליים ==

קטגוריה:התאגדות אוניברסיטאות האוקיינוס השקט
קטגוריה:קואלה לומפור: מבנים
קטגוריה:מלזיה: מדע וטכנולוגיה
המכון הפוליטכני של ווסטר

המכון הפוליטכני של ווסטר (באנגלית: Worcester Polytechnic Institute, או בקיצור WPI ) הוא אוניברסיטת מחקר פרטית בווסטר, מסצ'וסטס, ארצות הברית. WPI, שנוסד בשנת 1865, הוא אחד המוסדות האקדמיים הראשוניים להנדסה וטכנולוגיה בארצות הברית. כיום פועלות במכון 14 מחלקות אקדמיות עם למעלה מ-50 תוכניות לתואר ראשון ושני במדעים, הנדסה, טכנולוגיה, ניהול, מדעי החברה ומדעי הרוח. המכון חבר באיגוד האוניברסיטאות הטכנולוגיות העצמאיות.

== היסטוריה ==
המכון הפוליטכני של ווסטר נוסד על ידי התעשיינים ג'ון בוינטון ואיצ'בוד וושברן. לאחר מחלוקות על אופי המקום, המכון נרשם כתאגיד ב-10 במאי 1865, ובכך הוקם פורמלית.<ref name="wpi.edu"> URL accessed on July 8, 2012</ref> השיעורים עצמם החלו ב-11 בנובמבר 1868.

לאורך השנים המכון הפוליטכני התרחב מאוד, והחל להעניק גם תארים מתקדמים. במהלך מלחמת העולם השנייה, המכון היה אחד מהמוסדות האקדמיים שייתפו פעולה עם ההכשרה הטכנית של צי ארצות הברית.

נשים החלו ללמוד במכון רק בפברואר 1968.
הבניין האדמיניסטרטיבי הראשי
== דירוג אקדמי ==
* דירוג שאנגחאי - מיקום 901–1000 (בארצות הברית - 191–206)
* דירוג QS - מיקום 701–750
* דירוג Times Higher Education - מיקום 601–800 (בארצות הברית - 120)
== קישורים חיצוניים ==

* 

== הערות שוליים ==

קטגוריה:איגוד האוניברסיטאות הטכנולוגיות העצמאיות
קטגוריה:מסצ'וסטס: אוניברסיטאות ומכללות
אוניברסיטת דרקסל

אוניברסיטת דרקסל (באנגלית: Drexel University) היא אוניברסיטת מחקר פרטית שהקמפוס הראשי שלה בפילדלפיה, פנסילבניה, ארצות הברית. היא נוסדה בשנת 1891 על ידי אנתוני ג'יי דרקסל, איש עסקים ופילנתרופ. בתחילה, המוסד נוסד כמכון דרקסל לאמנות, מדע ותעשייה. שמו שונה למכון הטכנולוגי של דרקסל ב-1936, לפני שקיבל את שמו הנוכחי ב-1970.

בשנת 2020 למדו באוניברסיטה למעלה מ-24,000 סטודנטים ופעלו בה למעלה מ-70 תוכניות לתואר ראשון ויותר ממאה תוכניות לתארים מתקדמים. מבין הבוגרים הבולטים של המכללה ניתן למנות את ויולט אוקלי, מליק רוז, דייוויד שולקין, אליה סבור, קתרין מקנמרה, פול ברן ואלאסן ואטארה.

האוניברסיטה חברה באיגוד האוניברסיטאות הטכנולוגיות העצמאיות.

== היסטוריה ==
פסל אנתוני ג'יי דרקסל של משה ג'יי יחזקאל, 1904. הפסל הוצב בקמפוס דרקסל ב-1966.
הבניין הראשי שנחנך ב-1891.
אוניברסיטת דרקסל נוסדה בשנת 1891 כמכון דרקסל לאמנות, מדע ותעשייה על ידי איש הכספים והפילנתרופ של פילדלפיה אנתוני ג'יי דרקסל. היעד המקורי של המוסד היה לספק הזדמנויות חינוכיות ב"מקצועות ומדעים" לנשים וגברים מכל הרקעים החברתיים. המוסד נודע כמכון הטכנולוגי של דרקסל ב-1936 שב-1970 קיבל מעמד של אוניברסיטה. בכך הפך המכון לאוניברסיטת דרקסל.

למרות שינויים רבים במאה השנים הראשונות שלה, האוניברסיטה שמרה על אופייה הפרטי והכללי. בשנת 1919 המכון הציג תוכניות מהותיות להכנת הסטודנטים לקריירה משמעותית.

בשנים 1995–2009, אוניברסיטת דרקסל עברה שינויים רבים ובהם עלייה במספר הסטודנטים וסינון קפדני יותר. בשנת 2002 הוקמה המכללה האוניברסיטאית לרפואה של דרקסל. בשנת 2006 הוקם בית הספר למשפטים, ובשנת 2011 השיג בית הספר למשפטים את כל האישורים של איגוד עורכי הדין האמריקאי.<ref></ref>

== דירוג אקדמי ==
* דירוג שנגחאי - מקומות 301–400
* דירוג QS - מקומות 651–700
* דירוג Times Higher Education - מקומות 351–400

==קישורים חיצוניים==

* 

== הערות שוליים ==

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פילדלפיה: אוניברסיטאות ומכללות
קטגוריה:איגוד האוניברסיטאות הטכנולוגיות העצמאיות
ברוס וילסון

ברוס וילסון (באנגלית: Bruce Wilson; נולד ב-20 ביוני 1951) הוא כדורגלן עבר קנדי ששיחק בעמדת המגן, ואף שימש כקפטן נבחרת קנדה במונדיאל 1986.

== קריירה ==
לאחר שהחל את הקריירה שלו כשחקן התקפה, וילסון עבר לשחק בעמדת המגן, משם הקריירה שלו שגשגה ב-NASL. הוא שיחק בקבוצת ונקובר וייטקאפס מ-1974 עד 1977, בשיקגו סטינג ב-1978 וב-1979, בניו יורק קוסמוס ב-1980 ובטורונטו בליזארד מ-1981 עד 1984.

וילסון רשם 57 הופעות בינלאומיות עבור נבחרת קנדה. ב-1998 הוא נבחר ל"קבוצת המאה" של CONCACAF, והוא אף היה הקנדי היחיד שנכנס לקבוצה. וילסון גם זכה לייצג את קנדה באולימפיאדת לוס אנג'לס 1984, בתקופה שבה מדינות בדרג נמוך יותר הורשו לרשום שחקנים מקצועיים. נבחרת קנדה הגיעה לשלב רבע הגמר, שם הפסידה לברזיל.

וילסון הפך לשחקן-מאמן של טורונטו בליזארד, לאחר שה-NASL בוטלה.

בשנת 2000, וילסון נכנס להיכל התהילה של הכדורגל הקנדי. בשנת 2003, הוא אף נבחר להיכל התהילה של הכדורגל האמריקאי.

== תארים והישגים ==
==== ניו יורק קוסמוס ====
* NASL
** אליפות (1): 1980

== קישורים חיצוניים ==

* [https://uk.soccerway.com/players/bruce-wilson/105620/ פרופיל], באתר [https://uk.soccerway.com/players/bruce-wilson/105620/ Soccerway]
* [https://www.nasljerseys.com/Players/W/Wilson.Bruce.htm פרופיל], באתר nasljerseys

קטגוריה:כדורגלנים קנדים
קטגוריה:מגני כדורגל קנדים
קטגוריה:כדורגלני טורונטו בליזארד
קטגוריה:כדורגלני נבחרת קנדה
קטגוריה:ונקובר: כדורגלנים
קטגוריה:חברי היכל התהילה הלאומי לכדורגל
קטגוריה:קנדים שנולדו ב-1951